Document ID: 31997D0265

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Απριλίου 1997 για την αναγνώριση του διεθνούς προτύπου ISO 14001:1996 και του ευρωπαϊκού προτύπου EN ISO 14001:1996, που θεσπίζουν προδιαγραφές για συστήματα περιβαλλοντικής διαχείρισης, σε συμφωνία με το άρθρο 12 του κανονισμού (ΕΟΚ) αριθ. 1836/93 της 29ης Ιουνίου 1993 σχετικά με την εκούσια συμμετοχή επιχειρήσεων του βιομηχανικού τομέα σε κοινοτικό σύστημα οικολογικής διαχείρισης και οικολογικού ελέγχου (Κείμενο που παρουσιάζει ενδιαφέρον για τον ΕΟΧ) (97/265/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1836/93 του Συμβουλίου, της 29ης Ιουνίου 1993, για την εκούσια συμμετοχή των επιχειρήσεων του βιομηχανικού τομέα σε κοινοτικό σύστημα οικολογικής διαχείρισης και οικολογικού ελέγχου (1), και ιδίως το άρθρο 12,
Εκτιμώντας:
ότι το άρθρο 12 του κανονισμού (ΕΟΚ) αριθ. 1836/93 ορίζει ότι οι επιχειρήσεις που εφαρμόζουν εθνικά, ευρωπαϊκά ή διεθνή πρότυπα για τα συστήματα περιβαλλοντικής διαχείρισης και τους περιβαλλοντικούς ελέγχους και, αποδεδειγμένα, σύμφωνα με κατάλληλες διαδικασίες πιστοποίησης συμμορφώνονται προς τα εν λόγω πρότυπα, θεωρούνται ότι πληρούν τις αντίστοιχες διατάξεις του κανονισμού (ΕΟΚ) αριθ. 1836/93, υπό την προϋπόθεση, ειδικότερα, ότι τα πρότυπα και οι διαδικασίες έχουν αναγνωριστεί από την Επιτροπή, η οποία ενεργεί σύμφωνα με τη διαδικασία του άρθρου 19 του ιδίου κανονισμού 7
ότι το άρθρο 12 του κανονισμού (ΕΟΚ) αριθ. 1836/93 ορίζει ότι τα στοιχεία των ανεγνωρισμένων προτύπων και κριτηρίων δημοσιεύονται στην Επίσημη Εφημερίδα των Ευρωπαϊκών Κοινοτήτων 7
ότι η Επιτροπή εκλήθη να αναγνωρίσει το διεθνές πρότυπο ISO 14001:1996 και το ευρωπαϊκό πρότυπο EN ISO 14001:1996, με τα οποία θεσπίζονται προδιαγραφές για συστήματα περιβαλλοντικής διαχείρισης 7
ότι το διεθνές πρότυπο ISO 14001:1996 και το ευρωπαϊκό πρότυπο EN ISO 14001:1996 είναι ταυτόσημα και περιλαμβάνουν προδιαγραφές για συστήματα περιβαλλοντικής διαχείρισης και για οικολογικούς ελέγχους που ανταποκρίνονται σε ορισμένες απαιτήσεις του κανονισμού (ΕΟΚ) αριθ. 1836/93 7
ότι στην παρούσα απόφαση μπορεί να παρασχεθεί αναγνώριση μόνο στις περιπτώσεις όπου οι απαιτήσεις του κανονισμού (ΕΟΚ) αριθ. 1836/93 καλύπτονται ρητά από το διεθνές πρότυπο ISO 14001:1996 και το ευρωπαϊκό πρότυπο EN ISO 14001:1996 7
ότι η χρήση σχετικών με τα ως άνω κατευθυντηρίων γραμμών, καθώς και οι προδιαγραφές του διεθνούς προτύπου ISO 14001:1996 ή του ευρωπαϊκού προτύπου EN ISO 14001:1996 ενδέχεται να οδηγήσουν σε μεγαλύτερο βαθμό ανταπόκρισης στις απαιτήσεις του κανονισμού (ΕΟΚ) αριθ. 1836/93 7
ότι ο διαπιστευμένος περιβαλλοντικός ελεγκτής θα εξακολουθήσει να ελέγχει τη συμμόρφωση με τα στοιχεία του κανονισμού (ΕΟΚ) αριθ. 1836/93 τα οποία δεν καλύπτονται ρητά από το διεθνές πρότυπο ISO 14001:1996 και το ευρωπαϊκό πρότυπο EN ISO 14001:1996 7 ιδίως δε στο στάδιο του ελέγχου των εγγράφων, ο διαπιστευμένος περιβαλλοντικός ελεγκτής οφείλει να επιβεβαιώνει ότι καλύπτονται τα στοιχεία του άρθρου 3 και του παραρτήματος Ι, που δεν αναφέρονται στο παράρτημα της παρούσης αποφάσεως 7
ότι η πιστοποίηση που διενεργείται σύμφωνα με τις ανεγνωρισμένες διαδικασίες πιστοποίησης, από την Επιτροπή, θα εξασφαλίσει τη συμμόρφωση με τις απαιτήσεις του κανονισμού (ΕΟΚ) αριθ. 1836/93, παράρτημα ΙΙ-Α έως Ζ 7
ότι τα μέτρα που θεσπίζονται στην παρούσα απόφαση είναι σύμφωνα με τη γνώμη της μόνιμης επιτροπής που συνεστήθη δυνάμει του άρθρου 19 του κανονισμού (ΕΟΚ) αριθ. 1836/93,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τους σκοπούς του άρθρου 12 του κανονισμού (ΕΟΚ) αριθ. 1836/93, η Επιτροπή αναγνωρίζει ότι το διεθνές πρότυπο ISO 14001:1996 και το ευρωπαϊκό πρότυπο EN ISO 14001:1996 με τα οποία θεσπίζονται προδιαγραφές για συστήματα περιβαλλοντικής διαχείρισης, περιέχουν απαιτήσεις που ανταποκρίνονται σε αυτές του προαναφερθέντος κανονισμού, όπως ορίζεται στο παράρτημα της παρούσας αποφάσεως.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 16 Απριλίου 1997.

Labels: 7
13
4
20